TRC ปล่อยกู้ 2 บริษัทย่อย 113 ล้าน นำเงินเพิ่มทุน “อาเซียนโปแตชชัยภูมิ”
บอร์ด TRC ไฟเขียวปล่อยกู้ 2 บริษัทย่อย “TRC Investment-TRC Inter” มูลค่าไม่เกิน 113.30 ลบ. นำเงินเพิ่มทุน “อาเซียนโปแตชชัยภูมิ” ตามสัดส่วนการถือครองหุ้น
TRC ปล่อยกู้ 2 บริษัทย่อย “TRC Investment-TRC Inter” กว่า 113.30 ลบ. นำเงินเพิ่มทุน “อาเซียนโปแตชชัยภูมิ”
22 มี.ค. 2566

บริษัท ทีอาร์ซี คอนสตรัคชั่น จำกัด (มหาชน) หรือ TRC ระบุว่า บริษัทฯ ได้มีมติอนุมัติให้เงินกู้ยืมกับ TRC Investment Limited และ TRC International Limited (TRC Inter) รวมเป็นเงินมูลค่าไม่เกิน 113,303,500 บาท ซึ่งบริษัทฯ เข้าถือหุ้นบริษัทย่อยในสัดส่วนร้อยละ 100 และบริษัทย่อยถือหุ้น TRC Inter ในสัดส่วนร้อยละ 100 ตามลำดับ การทำรายการนี้เพื่อใช้ในการลงทุนในหุ้นสามัญของบริษัท อาเซียนโปแตชชัยภูมิ จำกัด (มหาชน) (APOT) ตามสัดส่วนการถือครองหุ้นของบริษัทย่อยใน APOT ซึ่ง บริษัท TRC Investment Limited ถือครองหุ้นตามสัดส่วนร้อยละ 22.4535 และบริษัท TRC International Limied ถือครองหุ้นตามสัดส่วนร้อยละ 2.6730 นั้น
ทั้งนี้ การเข้าลงทุนของบริษัทย่อยดังกล่าวเพื่อให้ APOT นำเงินจากการเพิ่มทุนที่ได้รับไปศึกษาความเป็นไปได้ของโครงการและหากมีความเป็นไปได้ของโครงการเกิดขึ้น APOT จะมีการเรียกชำระเงินเพิ่มทุนอีกครั้ง